b"\n_START_ARTICLE_\nFarscape\n_START_SECTION_\nOzadje\n_START_PARAGRAPH_\nRockne S. O'Bannon, Brian Henson in producent David Kemper so \xc5\xbee v za\xc4\x8detku 90. let dobili idejo o znanstveno-fantasti\xc4\x8dni seriji, ki bi nosila naslov Space Chase, glavni junak pa bi bil ameri\xc5\xa1ki astronavt John Crichton._NEWLINE_Ko znanstvenik Crichton (igra ga Ben Browder) preizku\xc5\xa1a nov pogon na vesoljskem plovilu Farscape 1, po nesre\xc4\x8di potuje skozi \xc4\x8drvino v oddaljen del galaksije, kjer se znajde razpet v konfliktu med planeti, imperiji, rasami in nenazadnje pobeglimi zaporniki, ki s\xc4\x8dasoma postanejo njegovi prijatelji. \xc5\xbde v prvi epizodi spozna bojevnika Ka D'Arga (Anthony Simcoe), sve\xc4\x8denico Pa'u Zotoh Zhaan (Virginia Hey), odstavljenega vladarja Rygela XVI. (glas mu je posodil avstralski igralec Jonathan Hardy), ladijskega Pilota (glas mu je posodil Lani Tupu), ki je vezan na \xc5\xbeivo ladjo Moyo, in \xc4\x8dastnico Aeryn Sun (Claudia Black). Na koncu prve sezone se ekipi pridru\xc5\xbeita \xc5\xa1e Stark (Paul Goddard) in energi\xc4\x8dna Chiana (Gigi Edgley). _NEWLINE_V letih 2000, 2001 in 2002 je Farscape prejel dve nagradi Saturn za najbolj\xc5\xa1o televizijsko _NEWLINE_serijo in najbolj\xc5\xa1ega igralca (Browder). Kasneje, leta 2002, pa sta Claudia Black in Gigi Edgley prejeli nominaciji za najbolj\xc5\xa1o igralko in najbolj\xc5\xa1o stransko igralko.\n_START_SECTION_\nUkinitev in prerod\n_START_PARAGRAPH_\nAmeri\xc5\xa1ki Sci-Fi Channel, ki je finan\xc4\x8dno podpiral avstralsko serijo, je septembra 2002 _NEWLINE_nepri\xc4\x8dakovano umaknil denarno podporo, namenjeno peti sezoni, in tako ukinil popularno _NEWLINE_serijo. Privr\xc5\xbeenci serije so klicali odgovorne, pisali pisma in za\xc4\x8deli ogla\xc5\xa1evalske bojne pohode, da bi prepri\xc4\x8dali Sci-Fi Channel, naj vrnejo Farscape ali pa naj ga prevzame neka druga televizijska mre\xc5\xbea. Njihove pro\xc5\xa1nje niso naletele na gluha u\xc5\xa1esa, saj je kar nekaj bogatih evropskih privr\xc5\xbeencev ponudilo pomo\xc4\x8d Brianu Hensonu. Tako je v letih 2003/2004 The Jim Henson Company ustvarila \xc5\xa1tiriurno miniserijo The Peacekeeper Wars, ki je pojasnila nedokon\xc4\x8dano zgodbo \xc4\x8detrte sezone in zaklju\xc4\x8dila serijo."